Hashim Safiuddin

**Hashim Safiuddin** ( ; 1964 -3 Oktober 2024) ialah seorang ulama Syiah Lubnan yang berkhidmat sebagai setiausaha agung Hizbullah sejak September 2024. Beliau adalah sepupu sebelah ibu kepada bekas setiausaha agung Hizbullah, Hassan Nasrallah. Sebagai Ketua Majlis Eksekutif Hizbullah, beliau telah diisytiharkan sebagai Pengganas Global yang Ditetapkan Khas oleh Amerika Syarikat dan pengganas oleh Arab Saudi. Beliau secara umumnya dianggap sebagai "orang nombor dua" dalam Hizbullah sebelum pembunuhan Nasrallah pada 2024. 

Hashim, yang berkhidmat sebagai ketua Majlis Jihad dan Majlis Eksekutif Hizbullah dan mengekalkan hubungan yang erat dengan Iran, telah menerima latihan keagamaan dan kepimpinannya mengangkat beliau sebagai pengganti Nasrallah.

## Kehidupan awal
Hashim dilahirkan pada 1964 di Deir Qanoun En Nahr, selatan Lubnan, dalam keluarga Syiah yang dihormati. Beliau ialah sepupu sebelah ibu kepada Hassan Nasrallah. Abangnya, Abdullah Safiuddin, ialah wakil Hizbullah ke Iran.

Hashim mempelajari ilmu kalam di Najaf, Iraq, dan di Qom, Iran, bersama-sama dengan Hassan Nasrallah, sehingga beliau dipanggil semula ke Lubnan oleh Hassan Nasrallah pada 1994, dan telah disiapkan oleh Hassan sebagai seorang pengganti sejak itu.

## Kerjaya
Pada 1995, Hashim telah dinaikkan pangkat menggangotai Majlis Syura, majlis tertinggi di Hizbullah, selepas itu beliau beroperasi di bawah Imad Mughniyeh, sehingga pembunuhan Imad pada 2008. Beliau juga dilantik sebagai ketua Majlis Jihad. Majlis Eksekutif, di mana beliau adalah ketuanya, menyelia kegiatan politik, sosial dan pendidikan Hizbullah.

Sehingga pembunuhan Hassan pada 27 September 2024, Hashim ialah antara tiga pemimpin utama Hizbullah. Dua lagi ialah Hassan Nasrallah dan Naim Qasem. Dia dianggap sebagai orang kedua selepas Nasrallah. 

Pada 2006, Hashim dilaporkan dinaikkan pangkat oleh Iran sebagai kemungkinan pengganti Hassan Nasrallah untuk jawatan Setiausaha Agung Hizbullah.

Hashim ialah salah seorang daripada enam ulama yang menganggotai majlis syura Hizbullah. Beliau ialah ketua majlis eksekutif kumpulan itu, juga dikenali sebagai Syura Tanfiziyah, yang mana beliau telah dipilih dalam mesyuarat perhimpunan agung pada Julai 2001. Beliau ialah salah seorang daripada sembilan ahli majlis perundingan penentu (*Syura al-Qarar*), yang merupakan badan teratas kumpulan itu. 

Pada Oktober 2008, Hashim telah dipilih untuk menggantikan Hassan sebagai setiausaha agung Hizbullah dalam mesyuarat agung. Pelantikannya sebagai pewaris Hassan disokong oleh rakyat Iran. Pada 2009, Hashim sekali lagi dipilih menganggotai Majlis Syura. Pada November 2010, beliau dilantik sebagai komander tentera Hizbullah di wilayah Selatan Lubnan.

Pada 2017, Hashim telah ditanda sebagai pengganas oleh Jabatan Negara AS dan Arab Saudi. Pada 2018, beliau dikenakan sekatan yang dikenakan oleh AS dan beberapa negara Arab, termasuk Arab Saudi, Emiriah Arab Bersatu dan Bahrain, selain sembilan lagi tokoh kanan Hizbullah.

Selepas pembunuhan Hassan, Hashim telah menjadi calon utama bagi mengisi jawatan itu. Dia diiktiraf kerana persamaannya dengan Hassan dalam kedua-dua penampilan dan cara bercakap, terutamanya termasuk halangan pertuturan bersama, dan mempunyai hubungan yang kuat dengan Iran dan pemerintahan Ayatollah.

## Kehidupan peribadi
Pada Jun 2020, anaknya, Sayyed Reza Hashim Safiuddin berkahwin dengan Zainab Sulaimani, anak perempuan bekas komander Pasukan Quds, Qasem Sulaimani yang terbunuh disebabkan serangan udara Amerika di Iraq pada 2020.

## Rujukan

## Pautan luar
*